EXCLUSIV. Importante licitații pe bani publici din IT sunt suspectate că au fost aranjate la „valori mari de achiziție” - documente din instanță
Lui CISCO, distribuitorilor săi și altor nouă firme de IT li s-au ridicat recent informații din sediu, de către Consiliul Concurenței. Instanța a aprobat inspecția inopinată după ce judecătorii au primit documente prin care li s-a explicat că există indicii că firmele s-au înțeles ca să ridice prețul la contracte publice. Câștigau mereu aceleași companii și la prețuri mari, ”de până la 99.99% din valoarea estimată”, susține Consiliul Concurenței.